Thaksin Shinawatra

Thaksin Shinawatra (, IPA: [; lahir 26 Julai 1949), ialah Perdana Menteri Thailand dari 2001 sehingga 2006, apabila beliau disingkirkan tentera. Beliau merupakan ketua parti populis Thai Rak Thai (TRT) sebelum pengharamannya. Beliau memulakan kerjayanya sebagai seorang pegawai polis, namun kemudian menjadi usahawan telekom dan antara orang terkaya di thailand.

Satu rampasan kuasa ketenteraan berlaku pada 19 September 2006 ketika Thaksin berada di Pertubuhan Bangsa-Bangsa Bersatu untuk berucap pada pembukaan Perhimpunan Agung. Tribunal yang dilantik Majlis Keselamatan Kebangsaan (MKK) membubarkan parti Thai Rak Thai atas sebab penipuan undi, dan menyekatnya dan pimpinan TRT daripada berpolitik selama 5 tahun.BBC News, Thai party's disbandment solves little, 1 Jun 2007 Jawatankuasa Pemeriksaan Aset yang turut dilantik MKK pula membekukan 76 billon baht ($2.2 bilion) asetnya di Thailand, mendakwa dia menjadi terlalu kaya ketika berkuasa.The Nation, Thaksin's assets frozen, 12 Jun 2007 Thaksin dan keluarganya mengisytiharkan aset bernilai cuma 15.1 bilion baht ketika mula berkuasa pada 2001.China Daily,Reports: Thailand's former PM Thaksin divorces, 15 November 2008. Sehingga kini, tiada keputusan undung-undang telah dibuat mengenai hartanya.

Thaksin yang ketika itu tinggal di London kembali ke Thailand pada 28 Februari 2008, selepas parti pengganti TRT memenangi pilihan raya baru.CNN, Lawyer: Thaksin 'poised' to return, 25 Februari 2008 Namun selepas melawat Beijing untuk Sukan Olimpik 2008, dia tidak kembali untuk mendengar dakwaan dan memohon suaka di United Kingdom. Pada Oktober, Mahkamah Agung Thailand mendapati beliau bersalah dalam kes konflik kepentingan dan menghukumnya 2 tahun penjara in absentia.New York Times, Thai Court Convicts Ex-Premier for Conflict in Land Deal, 21 Oktober 2008 Asetnya sebanyak $4.2 bilion di UK kemudian dikatakan dibekukan kerajaan UK, namun ini tidak disahkan atau dinafikan kerajaan UK.Straits Times, Down to his last US$500m, 26 Disember 2008

Pada April 2009, Thaksin menyokong bantahan anti-kerajaan oleh Barisan Demokrasi Bersatu menentang Kediktatoran (UDD) terhadap kerajaan Abhisit Vejjajiva, yang menuntut Thaksin dibenarkan kembali dan bebas daripada semua dakwaan rasuahnya. Kerajaan membatalkan pasport Thaksin kerana peranannya dalam mengapi-apikan bantahan hingga menyebabkan pembatalan sidang kemuncak ASEAN di Pattaya dan rusuhan yang terjadi.The Nation, Thai FM revoked Thaksin's diplomatic passportMCOT, Bt10 million BMA property damage from protest; religious rites to be held, 16 April 2009 Thaksin menafikan memimpin UDD, sebaliknya mendakwa cuma memberikan "sokongan moral."BBC, Thaksin on protests in Thailand, 13 April 2009

Pada 4 November 2009 Thaksin dilantik oleh kerajaan Kemboja sebagai penasihat ekonomi, menyebabkan Perdana Menteri Thailand Abhisit Vejjajiva memanggil dutanya pulang dari Kemboja sehari kemudian. Beliau juga menyatakan yang Kemboja masuk campur hal dalaman Thailand dan akibatnya persetujuan kerjasama dua negara itu akan disemak semula. Kemboja kemudian mengumumkan yang dutanya ke Thailand juga akan dipanggil pulang sebagai tindakan balas.

 Protes jalanan baju merah 
Pada 25 Mei 2010, Mahkamah Jenayah Thailand telah meluluskan satu waran tangkap terhadap beliau kerana menghasut dan membiayai bantahan besar-besaran sehingga mencetuskan kekacauan dan kematian lebih 88 orang. Thaksin dikatakan menaja protes kumpulan baju merah di tengah bandar raya Bangkok dari 12 Mac hingga Mei 2010. 

Beliau dilaporkan menjadi pemegang pasport Montenegro dan berurusan di bank Podgorica, ibu negara Montenegro. Sebelum ini beliau telah melarikan diri ke Dubai dan Phnom Penh bagi mengelakkan sabitan rasuah di Thailand. Aset bernilai $1.4 bilion milik Thaksin telah dibekukan oleh mahkamah bersabit kes rasuah syarikat telekomunikasi. Thaksin menggunakan siaran video secara langsung dan rakaman bagi mengekalkan pengaruhnya.Thaksin Still Stands Amid Thai TurmoilThaksin Weighs Filing Case Against Thai Government

 Sastera 








 Rujukan 

 Pautan luar 

 Profile: Thaksin Shinawatra at BBC News
 Thaksin Shinawatra Interview 2008—Arabian Business
 Thaksin interview with Radio France Internationale/France 24 TV in English


 Thaksin Shinawatra collected news and commentary at Asian Correspondent
 Thaksin Shinawatra collected news and commentary at Breaking Legal News

 High tension in Thailand – a chronology of events in the political crisis of 2005–2006
 NewMandala - Southeast Asia Politics, hosted by the Australian National University (ANU) College of Asia and the Pacific.


Kategori:Jutawan Thai
Kategori:Perdana Menteri Thailand
Kategori:Pemimpin yang digulingkan melalui rampasan kuasa
Kategori:Orang Thai keturunan Cina